ส่อง 14 หุ้น รับปัจจัยบวกเฉพาะตัว
เปิดโผ 14 หุ้น BBL, CPALL, BCP, AOT, HMPRO, GLOBAL, MAKRO, CENTEL, MINT, BDMS, PTT, AAV, BA และ GPSC มีปัจจัยบวกเฉพาะตัว แนวโน้มโตเด่น
เปิดโผ 14 หุ้น BBL, CPALL, BCP, AOT, HMPRO, GLOBAL, MAKRO, CENTEL, MINT, BDMS, PTT, AAV, BA และ GPSC มีปัจจัยบวกเฉพาะตัว แนวโน้มโตเด่น
24 พ.ย. 2565

บริษัทหลักทรัพย์ อินโนเวสท์ เอกซ์ จำกัด ระบุว่า ช่วงสั้นประเมิน SET เริ่มมี Upside จำกัดและมีโอกาสเผชิญแรงขายทำกำไรหลังสิ้นสุดเทศกาลประกาศงบไตรมาส 3/65 แล้ว อีกทั้ง Fund flow คาดจะเริ่มไหลเข้าชะลอตัวลง หลังบาทแข็งค่าขึ้นในรอบ 3 เดือนมาอยู่ที่บริเวณ 35.7 บาทต่อดอลลาร์ ดังนั้นกลยุทธ์ลงทุนจึง แนะนำเป็น Selective Buy ในหุ้นที่มีปัจจัยบวกเฉพาะตัว ซึ่งคาดต้านทานความเสี่ยงภายนอกได้ ดังนี้
1.หุ้นที่คาดมีโมเมนตัมกำไรไตรมาส 4/65 เติบโตแข็งแกร่งจากงวดเดียวกันของปีก่อน ได้แก่ ธนาคารกรุงเทพ จำกัด (มหาชน) หรือ BBL, บริษัท ซีพี ออลล์ จำกัด (มหาชน) หรือ CPALL, บริษัท บางจาก คอร์ปอเรชั่น จำกัด (มหาชน) หรือ BCP และ บริษัท ท่าอากาศยานไทย จำกัด (มหาชน) หรือ AOT
2.หุ้นที่ได้อานิสง์จากมาตรการช่วยเหลือภาครัฐ อาทิ ประกันราคาข้าว, เยียวยาน้ำท่วม เลือก บริษัท โฮม โปรดักส์ เซ็นเตอร์ จำกัด (มหาชน) หรือ HMPRO, บริษัท สยามโกลบอลเฮ้าส์ จำกัด (มหาชน) หรือ GLOBAL และ บริษัท สยามแม็คโคร จำกัด (มหาชน) หรือ MAKRO 
3.หุ้นเก็งกำไรที่คาดได้อานิสงส์จากเทศกาลฟุตบอลโลก (เริ่ม 20 พ.ย.-18 ธ.ค. 65) ซึ่งคาดกระตุ้นบรรยากาศการบริโภคในช่วงเชียร์บอล เลือก CPALL, บริษัท โรงแรมเซ็นทรัลพลาซา จำกัด (มหาชน) หรือ CENTEL และ บริษัท ไมเนอร์ อินเตอร์เนชั่นแนล จำกัด (มหาชน) หรือ MINT
4) หุ้นเก็งกำไรที่คาดได้อานิสงส์จากเงินทุนไหลเข้า และ/หรือ บาทแข็งค่า เลือก บริษัท กรุงเทพดุสิตเวชการ จำกัด (มหาชน) หรือ BDMS, บริษัท ปตท. จำกัด (มหาชน) หรือ PTT, บริษัท เอเชีย เอวิเอชั่น จำกัด (มหาชน) หรือ AAV, บริษัท การบินกรุงเทพ จำกัด (มหาชน) หรือ BA และ บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC 